Jérôme Kerviel
Jérôme Kerviel (ganet d'an 11 a viz Genver 1977 e Pont-'n-Abad) zo un oberour-marc'hadoù a labour er bank gall Société Générale abaoe Miz Eost 2000, ha tamallet dezhañ, gant ar renerien, bezañ kaoz d'ar bank da vezañ kollet 4,9 miliard a euroioù etre 2007 ha 2008, koll biskoazh brasoc'h gant ur bank a-hervez. 

Disfiz zo war pegen gwir eo tamalloù ar bank, ha penaos en dije gallet Kerviel koll kemend-all hep sachañ evezh ar renerien.

Barn
Goude ur prosez kroget d'an 8 a viz Mezheven 2010, ma oa tamallet Jérôme Kerviel da vezañ graet « faosoni, filouterezh, falskelaouiñ ur sistem urzhiataerezioù ». D'ar 24 e c'houlennas ar prokulor 5 bloaz bac'hidigezh a-grenn. D'ar 5 a viz Here 2010 e voe embannet e gablusted, ha kondaonet an den da 5 bloaz bac'hidigezh, gant ur goursez 2 vloaz. Ha ret dezhañ paeañ d'ar bank 4,9 miliard a euroioù evit e zigoll. Galv zo bet graet gant an alvokad, Olivier Metzner.

El lennegezh 
 L'engrenage : mémoires d'un trader, Jérôme Kerviel, Flammarion, 2010
 La semaine où Jérôme Kerviel a failli faire sauter le système financier mondial, Hugues Le Bret, Les Arènes, 2010
 Dans la tête de Jérôme Kerviel, le trader qui gagnait 1,4 milliard d'euros, Michel Prouteau, CreateSpace Independent Publishing Platform, 2016

Er sinema 
 L'Outsider, gant Christophe Barratier, 2016

Pennadoù kar
 Nick Leeson, oberour marc'hadoù en doa kaset ar bank saoz Barings d'an traoñ.
 Listenn kolloù brasañ an oberourien-marc'hadoù

Levrlennadur 
 Fraude à la Société générale : les premiers éléments sur l'identité du responsable, Le Monde, 24 janvier 2008.
 http://www.dax-prognose.de/index.php?section=dax-prognose&wkn1=846900&dt=300
 Fraude à la Société Générale : une enquête est ouverte, France Info
 Société générale: Jérôme Kerviel, un vrai krach", L'Express, 24 janvier 2008.

marc'hadourien Breizh
tud a arc'hant
bigouterien brudet